Je Amey de Mombeliart, sires de Monfacon, fais savoir à touz ces qui verront ces presantes lattres que, en accroissemant dou fié que je tien de Jeham, conte de Bourgoigne et signour de Salins, mon oncle, il m’a doné le fié que messires H. de Cicon tenoit de luy à Sonne et à Naisie, et ce que li conestaubles tenoient à Nancré et à l’estant de Nancré et à Courceles, et ansi come il tenoient lesdiz fiez doudit conte les an tien je. En tesmoignaige de laquel chose, j’ai mis mon seel pendant en ces presantes lattre. Ce fut fait l’an de l’incarnation Nostre Signour Jhesu Crist, qui corroit per mil CC cinquante et quatre, ou mois d’aost.